Erfin ha dreist - holl , ez eo deomp ar rouedad - se da vat ha da viken - daoust d ' ar pezh a glever a - wechoù - p ' eo bet paeet evit ul lodenn vras gant ar Vretoned . En - enep d ' ar pezh a veneg rener meur Cofiroute , n ' eo ket kement - se ouzh « Anna Vreizh » ha feur - emglev unaniñ Breizh ha Bro - C ' hall ez eo liammet ar gwir - se . Ouzh stourm ar CELIB bet diframmet gantañ e vefe darbennet Steuñv Hentoù Breizh d ' an 9 a viz Here 1968 ne lavaran ket . Gounezet eo bet ar rouedad - se evit ma ne vefe ket re uhel an dreistkoust liammet ouzh ar fed bezañ pell a - walc ' h diouzh ar c ' hreizennoù divizout ha beveziñ dreist - holl : ur perzh diazez e kemer en armerzh Breizh hag e ro an tu d ' ar boblañs da c ' houzañv an dreistkoust spontus liammet ouzh priz ar strilheoul e Frañs ( 63 , 6 % a daosoù e 2007 war pep litrad a SP95 evit ar Stad ) .